Sabile

Sabile estas urbo en Latvia historia regiono Kuronio, en la nordokcidento de Latvio. Ĝi apartenas al distrikto Talsi kaj situas en suda parto de la distrikto. La distancoj al la plej gravaj centroj estas 28 km de Talsi, 49 km de Kuldīga kaj 109 km de Rigo.Toponavi.com. Distancoj Sabile havis 1461 loĝantoj en 2021.Datumbazo de loknomoj De 2000 ĝis 2009 ĝi estis centro de distrikto Sabile, kiu estis establita kunfandante urbo Sabile kaj paroĥo Abava. La historia centro de Sabile estas historia monumento de nacia signifo.

 Historio 
Estas konata ke en Sabile ekzistis fortikigita livona kasteltumulo kun la malnova urbo en historia kurona ŝtato Vanema,Vietas.lv. Sabile kasteltumulo (latve) kiu unue estis menciita en skribaĵoj en 1253, kiam la Livonia Ordeno kaj la episkopo de Kuronio disigis la kuronajn terojn, konkeritajn fare de la krucistoj. Arkeologiaj elfosadoj montris, ke ĝis la 13-a jarcento la antikva urbo estis loĝata ĉefe de livonoj, sed poste de kuronoj.Nacia enciklopedio. Sabile kasteltumulo (latve) Ĉe la jarcentŝanĝo de 13-14.-aj jarcentoj estis konstruita krucista kastelo Sabile, kaj la urbo Sabile estis menciita en 1462.Latvijas PSR Mazā Enciklopēdija - Latva Malgranda Enciklopedio, v. 3, p. 265. Post la Livonia Milito, Sabile trovis sin en la Duklando Kuronio. La ekonomio formiĝis, vitejoj estis establitaj, kaj Sabile estis loka komerco kaj metiocentro. Sabile vino eĉ estis eksportita.Sabile.lv. Sabile historio (latve) Tamen dum tiu ĉi tempo la urbo ofte suferis pro la militoj de Svedio kaj Pollando, sed en 1710 ankaŭ pro la pesto, post kiu ĝi longe malkreskis. En 1808, la urbo preskaŭ tute brulis. Proksime de la mezo de la 19-a jarcento, la ekonomio reviviĝis. Tiutempe la plimulto de la loĝantaro de Sabile estis judoj.Judoj en Sabile. La 19-a jarcento (latve)

En 1917, Sabile, kiu estis sub germana okupo tiutempe, ricevis urborajtojn.

En Dua Mondmilito, en 1941, 240 Sabile judoj estis mortigitaj sub nazia genocida politiko. Ankaŭ multaj lokaj ciganoj estis destinitaj al tia same sorto, sed la lokaj aŭtoritatoj sukcesis defendi ilin.LA. Traģēdija ar ieilgušu noklusējumu: Latvijas čigānu (romu) liktenis Otrā pasaules kara laikā (latve)Tvnet. Latvietis, kuram čigāni pieminekli veltījuši (latve)

Ferbetona ponto super la Abava estis konstruita en 1956, kaj en la venontaj du jardekoj la infrastrukturo de la grandurbo estis renovigita aŭ konstruita, inkluzive de loĝkonstruaĵoj, kulturdomo, lernejkonstruaĵo kaj busstacidomo.

 Geografio 
Sabile situas ĉe la dekstra bordo de rivero Abava en mallarĝa strio sur la deklivoj de la rivervalo, en Orienta Kuronia altebenaĵo ().Latvijas ģeogrāfijas atlants - Latvia geografia atlaso. "Jāņa sēta", 2020

Averaĝa temperaturo: -5,5 °C en januaro, +16,5 °C en julio. Precipitaĵo 700 mm jare.

 Loĝantaro 
Sabile havas la plej grandan parton de ciganoj en Latvio - ĉirkaŭ 6%. Tial la urbo ankaŭ estas nomita la cigana ĉefurbo de Latvio.Jauns.lv. Čigānu kašķi Sabilē — vietējie nepieņem tautas brāļus no kaimiņnovadiem. (latve)

 Ŝanĝo de loĝantaro 
 Jaro Homoj  Jaro Homoj1863767 1941147718811404 1959334518971609 1970224619131730 197919951920930 1989179019251350 2000162619301914 2011121319351817 20211461

 Etna strukturo 
 Jaro Homoj kune Latvoj Rusoj  Belorusoj Ukrainoj Poloj Litovoj Judoj Ciganoj Germanoj Estonoj La cetero 1863 767 53 3 0 0 0 0 586 0 125 0 0 1881 1404 291 0 0 0 0 0 873 0 240 0 0 1925 1350 926 16 0 N/A 4 6 325 N/A 60 0 13 1930 1914 1503 6 0 N/A 1 5 306 N/A 60 4 29 1935 1817 1439 2 1 N/A 7 1 281 N/A 46 0 40 1979 1995 1758 71 16 13 12 19 0 N/A N/A 12 106 1989 1790 1608 47 11 8 7 15 0 89 2 0 6 2000 1626 1445 47 10 6 4 16 0 91 N/A 1 6 2011 1213 1081 22 8 4 6 12 N/A N/A N/A N/A 80

 Vidindaĵoj 
 Sabile kasteltumulo situas sur la nordorienta deklivo de la antikva Abava valo kaj ĝia plej alta punkto estas 110 m super marnivelo.
 Sabile Vinmonto () estas simbolo de Sabile, tial vinberoj estas prezentita en la blazono de Sabile. Sur Vinmonto estas vinberejo de proksimume 1,5 hektaroj, kiu iam estis inkludita en la Guinness-libro de rekordoj kiel la plej norda vitejo en la mondo, kie vinberoj estas kultivitaj en la libera aero.The Guinness Book of Records. Peter Matthews, Michelle Dunkley McCarthy, Mark Young. 1994. p. 52 La pinto de la monteto estas proksimume 34 metrojn super la nivelo de la urbo kaj Abava. Ekde 1998 estas okazigita Vinfestivalo en honoro de Sabile Vinmonto en la lastaj semajnoj de julio ĉiujare.Sabiles Vīna svētki sasnieguši pilngadību (latve)
 Sabile sinagogo estis konstruita en 1890, kiam 73% de la populacio de Sabile estis judaj. Ĝi estis utiligita kiel sinagogkonstruaĵo ĝis la Dua Mondmilito. La domo nun enhavas la Artan, Kulturan kaj Turisman Centron.LSM. Sabilē durvis ver laikmetīgās mākslas un vietējo amatnieku darbu izstāde (latve)
 La antikva valo de Abava estis formita en la lasta glaciepoko, kiam glaciejaj akvoj fluis de la Orienta Kuronia altebenaĵo. En la valo estas multaj krutaj interkrutejoj kaj fontoj. Por protekti la teritorion de la valo estis starigitaj la Abava antikva vala naturparko kaj la speciale protektata kultura kaj historia teritorio "Abava valo".

 Bildoj 

 Referencoj 

 Eksteraj ligiloj 

Kategorio:Urboj de Latvio